text: 1000 i heppekoret: Lokalt hold til finalerne i skolefodbold
  30 april 2015 kl. 09.05
  Torsdag bliver semifinalerne og den efterfølgende finale i skolefodbold spillet i Odense. Dybbøl-Skolen er blandt de sidste fire. TV SYD+ sender fra finalerne.
  
  1000 elever og lærere fra Dybbøl-Skolen drager torsdag til Odense for at heppe på skolens fodboldhelte, nemlig drengene fra 9. klasse.
  De er nemlig blandt de sidste fire i Ekstra Bladets skolefodbold-turnering.
  - Vi glæder os til at komme afsted og heppe løs, siger Peter Rasmussen, der er lærer på mellemtrinnet på Dybbøl-Skolen til TV SYD inden afgang fra Dybbøl.
  På TV SYD+ kan du følge heppekoret og komme med i fra kl 13.30-14. 
  Du kan også se højdepunkter og høre reaktioner i vores udsendelse 19.30.
  TV SYDs indslag fra onsdag aften: Kampsange finpudses
  